סוי לונה

**סוי לונה** (בספרדית: **Soy Luna**, בתרגום חופשי: "אני לונה") היא טלנובלה ארגנטינאית-מקסיקנית, המשודרת באמריקה הלטינית וב-EMEA (מדינות באירופה, באפריקה, ובמזרח התיכון), בערוץ דיסני החל מ-14 במרץ 2016. הסדרה משודרת בערוץ דיסני ישראל, החל מ-22 במאי 2016. לעונה הראשונה הוזמנו 80 פרקים. החלק השני של העונה הראשונה (פרקים 41–80) עלה באמריקה הלטינית ב-4 ביולי 2016, ובישראל עלתה ב-4 בספטמבר 2016 עד ל-9 בנובמבר 2016.

ב-8 ביוני 2016 החלה ההפקה של העונה השנייה, וב-21 ביוני 2016 החלו הצילומים. העונה השנייה החלה בארגנטינה ב-17 באפריל 2017. העונה יצאה להפסקה ב-9 ביוני 2017. ב-7 באוגוסט 2017 התחיל בארגנטינה החלק השני של העונה השנייה. העונה השנייה עלתה בישראל ב-4 ביוני 2017. העונה השנייה בישראל יצאה להפסקה ב-27 ביולי 2017 וחזרה ב-1 באוקטובר 2017 למנויי ה-VOD כך שחציה השני מעולם לא שודר בטלוויזיה.

הצילומים של העונה השלישית החלו ב-17 ביולי 2017, והיא עלתה לשידור ב-16 באפריל 2018. חלקה השני של העונה החל ב-9 ביולי 2018 בארגנטינה. חלקה הראשון של העונה השלישית עלתה לשידור בישראל ב-14 באוקטובר 2018.

ב-23 באוקטובר 2024 קרול סבייה הכריזה שהסדרה תחזור לעונה רביעית. הצילומים החלו ב-2 ביוני 2025 והסתיימו ב-4 באוגוסט 2025. ב-16 ביוני 2025 הוכרז כי העונה תעלה במהלך יולי 2026 בדיסני+.

## עלילת הסדרה
### עונה ראשונה (80 פרקים)
בארגנטינה, העונה החלה ב-14 במרץ 2016 והסתיימה ב-26 באוגוסט 2016. בישראל, העונה החלה ב-22 במאי 2016 והסתיימה ב-9 בנובמבר 2016.

לונה ולנטה היא נערה מתבגרת מקסיקנית מאומצת, שמחה, מפוזרת וטובת לב שיש לה חיים שלווים ומאושרים. היא מבלה את רוב זמנה החופשי בהחלקה ליד חוף הים האהוב עליה, בעיר האהובה עליה קנקון שבמקסיקו, בזמן שהיא מקשיבה לשירים שמלחין לה הידיד הכי טוב שלה, סימון. פתאום, חייה עוברים תפנית חדה כאשר הוריה מקבלים הצעת עבודה שלה הם לא יכולים לסרב, ועוברים לגור בבואנוס איירס, ארגנטינה. לונה חייבת להסתגל לחיים חדשים, חברים חדשים ובית ספר חדש, שם היא מוצאת עולם חדש של יוקרה שלגמרי שונה ממנה ושאליו היא מתקשה להסתגל בהתחלה. למרות זאת, היא תגלה מועדון של החלקה: "ג'אם אנד רולר", שם היא לא רק מראה את הכישרון שלה בהחלקה אלא גם את כישרון השירה שלה על הבמה. במהלך השלב החדש בחייה, תפרח לונה בכישרון להחלקה ולריקוד, תמצא בדרך ידידים חדשים, וגם אהבה.

### עונה שנייה (80 פרקים)
העונה השנייה עלתה באמריקה הלטינית ב-17 באפריל 2017 והסתיימה ב-29 בספטמבר 2017. בישראל, העונה השנייה עלתה בתאריך 4 ביוני 2017 והסתיימה בישראל ב-19 בנובמבר 2017.

החופשה נגמרה וכולם חוזרים ללמוד. חלום יוביל את הגיבורים להתמודד מול אתגרים אישיים חדשים, תשוקות, רגשות, וחיפוש אחר זהות אמיתית. לונה נמצאת בדרך לגלות את האמת, בזמן שהיא מחכה, עם מזל, למפגש שלה עם מתאו, אבל הוא חוזר שונה ושמור. אף אחד לא מכיר את הסוד שמתאו מסתיר. אבל לונה מוכנה להילחם מול הרוח והמים בשביל לגלות אותו. בדרכה, לונה תעזור למתאו לגלות את תשוקתו האמיתית והוא יצטרך לעמוד בלחץ של אביו התובעני. בזמן שבאחוזה יש לחץ עם הגעתו של אבא של שרון שמשנה את השגרה ומעלה זכרונות מן העבר. לונה מרגישה אמפתיה חזקה לאיש המצחיק והזוהר הזה שדומה לה כל כך. היחסים בניהם, דרך אישית חדשה נפתחת ללונה, ותעזור לה לברר על העבר המסתורי שלה. הקונפליקטים המקצועיים ישפיעו על המבוגרים. אמבר, חסמין, דלפי, רמירו, מתאו וגסטון, שמסיימים ללמוד בבלייק סאות' קולג', יצטרכו לבחור באיזו דרך ללכת בעולם הגדולים. עם זאת, מטאו יחיה בקונפליקט בין להגשים את הרצון של אבא שלו (קריירה יוקרתית באוניברסיטה) לבין מה שהוא באמת אוהב. באמצעות רמירו, הוא יגלה קבוצה של מחליקים ברחוב, "האדרנלין", שיובילו אותו לחיפוש התשוקה הכי גדולה שלו. מחוץ לבית הספר, הפופולריות של "ג'אם אנד רולר" ממשיכה לגדול ועכשיו יש בזירה מצלמות שמשדרות דרך האינטרנט מה קורה כל היום, אבל אירוע לא צפוי ישנה את כל התוכניות ויגרום למשבר שיאלץ את כל הצוות להיות מאוחדים ולעבוד ביחד.
אירוע אחרון אחד גדול של העונה, שבו העולם של המוזיקה וההחלקה משולבים, יסמן אותם לתמיד. אחרים ימשיכו בדרך שלהם ואחרים יפגשו שוב, אבל כולם יסומנו בידידות העמוקה שמאחדת אותם. בסוף הדרך, לונה מגלה שהיא סול בנסון שרון בורחת אל ארץ אחרת ונוטשת את אמבר.

### עונה שלישית (60 פרקים)
העונה השלישית עלתה באמריקה הלטינית ב-16 באפריל 2018 והסתיימה ב-17 באוגוסט 2018. בישראל, העונה עלתה ב-14 באוקטובר 2018 והסתיימה ב-3 בינואר 2019.

לונה מתאחדת עם סבה וסיפורה. עכשיו שהיא סול בנסון, היא הופכת להיות היורשת היחידה של הכסף, והחיים באחוזה משתנים לגמרי. שרון משנה את מראה ואת זהותה. היא חוזרת עם שם חדש וברית עם ריי. לונה מחפשת מידע על הוריה, העבר שלה חוזר אליה סביב החלומות שלה ותעלומה חדשה מופיעה באחוזה כבולה בעבר של משפחת בנסון. "ג'ם אנד רולר" הופך להיות המטה של "הכרישים האדומים" ("red sharks"), שבה עומד גארי לופז. גארי מסלק את הקבוצה של "גאם אנד רולר" ובונה קבוצה חדשה, ציר הרשע החדש הקבוצה מורכבת מאמבר, אמיליה, בניסיו ורמירו- שמצטרף לקבוצה מפני שרצה לדאוג לקריירה שלו. בינתיים, לונה ושאר הקבוצה של הרולר נאבקים להחזיר את מקומם והם עומדים מול אתגרים ומכשולים. כמו לונה, גם נינה ג'ים וג'ם נמצאות בשנה האחרונה שלהן בבית הספר והן צריכות להחליט מה לעשות בעתיד. בצד אחר, הבוגרים, אמבר, דלפי, חסמין, מטאו ורמירו, חיים את השנה הראשונה שלהם רחוק מבית הספר, איפה שמופיעות שאלות חדשות ואתגרים. לגבי האהבה, בהתחלה לונה מרגישה מבולבלת עם סימון, שהיה קרוב אליה בקנקון אחרי שגילתה על זהותה האמיתית. לגבי סימון, הוא עכשיו מרגיש משיכה לאמבר, שחוזרת בגרסתה האפלה, יותר רעה מאי פעם ועם שותפה חדשה: אמיליה. סימון, בתקווה לעזור לאמבר להשתנות, מתקרב אליה ומראה לה את הדרך לטוב. לבסוף סימון משנה את אמבר והם הופכים לבני זוג, מיטשל שהגיע מחילופי תלמידים בבית הספר עובר לגור בבית של לונה ומתאהב בה ומנשק אותה, אך לונה מסרבת ולאחר כמה אי הבנות היא ומטאו סוף סוף חוזרים להיות ביחד, נינה וגסטון נפרדים כשהוא עוזב ונינה מתאהבת באריק העובד החדש ברולר והם הופכים לבני זוג. אמבר הופכת לאחראית של הרולר, קבוצת "הכרישים האדומים" מתפרקת על ידי אמבר ורמירו ואמבר חוזרים לקבוצה של הרולר, אמיליה ובניסיו משתנים בזכות אמבר והופכים לבני זוג, שרון מנסה לשרוף את הסודות מעברה וגורמת שוב לשרפה באחוזה, לונה, אמבר וריי כשהיו באחוזה בזמן השרפה ניצלים ושרון הופכת לעיוורת, שרון משתנה בזכות אמבר כשהבינה שהיא היחידה שאהבה אותה ולאחר הרבה זמן הן מכירות אחת בשנייה כאמא ובת כמו שאמבר תמיד רצתה, ריי ומגי השותפים של שרון משתנים לטובה ומתאהבים והופכים לבני זוג, הסדרה נגמרת כשכל הזוגות ביחד ולונה חוגגת את יום ההולדת ה-18 שלה עם כל חבריה.

## דמויות
### דמויות ראשיות
***לונה ולנטה (סול בנסון)** (קרול סביליה) (עונות 1–4) – לונה היא נערה נחמדה, אותנטית, חביבה וטובת לב מהעיר קנקון שבמקסיקו, שם היא עבדה במסעדת מזון מהיר על גלגיליות. חברה הטוב ביותר הוא סימון וחברתה הטובה ביותר היא נינה. היא מתקבלת לעבודה בתור עוזרת זירה ב"ג'ם אנד רולר". לונה מאומצת, ספונטנית, שאפתנית, נחושה ולעיתים קרובות מגושמת ומפוזרת. הוריה הביולוגיים של לונה/סול היו ברני ולילי בנסון, שניהם מתו בשרפה שפרצה באחוזתם. לונה/סול ששהתה בבית בזמן השרפה, ניצלה בכך שרוברטו, שעבד באותו זמן באחוזה מצא אותה, חילץ אותה והבריח אותה משם ולקח אותה למקסיקו לאימוץ, שם הוא הניח אותה מול דלתם של מיגל ומוניקה שאימצו אותה ושמה הוחלף ללונה על ידם- בגלל התליון בצורת הירח (לונה בספרדית) שהיה איתה. נכדתו של אלפרדו, אחייניתה של שרון, שרון גרמה לשרפה באחוזה שבגללה מתו הוריה. שרון ניסתה למנוע ממנה לגלות את האמת ואף שיקרה שאמבר בתה המאומצת היא סול בנסון ולאחר כל כך הרבה שקרים מצד שרון וחקירות רבות של לונה ונינה, לונה מגלה בסוף העונה ה-2 שהיא סול בנסון והיא זוכה בגלגילית הקריסטל שהעניקה לה ג'וליאנה. בעונה ה-3 הופכת ליורשת של כל הכסף ושרון מסתלקת, בסוף העונה ה-3 היא ואמבר הופכות להיות חברות ומכירות אחת בשנייה כבנות דודות והיא מחליטה להתחלק איתה בירושה. בעונה ה-1 הייתה בת זוגו של סימון לפרק זמן קצר אך סימון נפרד ממנה כי הוא הבין שהיא אוהבת אותו רק בתור ידיד. לאחר שהיא משלימה עם העובדה שקורה לה משהו עם מטאו היא מסכימה לשיר איתו. בסוף העונה ה-1 אחרי התחרות הבן יבשתית שבה הרולר ניצחו היא ומטאו נפגשים על הגג, מדברים על כל מה שהם מרגישים ורגע לפני שמטאו טס לאיטליה הם מתנשקים. בעונה השנייה תמרה עוזבת את הרולר, והיא משאירה אותה להיות אחראית על הזירה. הפכה לבת זוגו של מטאו בעונה ה-2 לאחר שהתוודה על רגשותיו אליה מול כולם. נפרדה ממנו במהלך העונה ה-2. מטאו רוצה לחזור אליה בתחילת העונה השלישית, אך היא התאהבה בסימון. הבינה שהיא התבלבלה ברגשותיה לסימון ושהיא אוהבת אותו כידיד כמו תמיד. אמיליה הפרידה בינה לבין מטאו כשהיא טומנת לו פח ולונה רואה תמונה שלהם מתנשקים והיא נפרדת ממנו, מטאו עובר תאונה קלה כדי להוכיח ללונה שהוא דובר אמת ולונה מרגישה אשמה על כך שלא האמינה לו ועוזרת לו כשהוא מתקשה לנגן ולשיר. מכירה את מיצ'ל תלמיד מחילופי תלמידים שבא להתגורר בביתה והוא מתאהב בה ומנשק אותה אך לונה מאוהבת במטאו ולכן לא קורה ביניהם כלום. מטאו ראה את הנשיקה שלהם ולכן הם לא חוזרים להיות ביחד, לאחר שמטאו מבין שלונה עדיין אוהבת אותו ושהיא לא אוהבת את מיצ'ל ולאחר שלונה מבינה שמטאו הוא האהבה האמיתית שלה, הם חוזרים להיות ביחד והיא חוגגת את יום ההולדת ה-18 שלה עם כל חבריה בסוף הסדרה.
***מטאו בלסנו** (רוג'רו פסקווארלי) (עונות 1–4) – מטאו הוא הנער המקובל ביותר בבית הספר, הוא בעל ביטחון עצמי גבוה ולעיתים יהיר ומלא באגו, יש לו כישרון גדול בהחלקה על גלגיליות, והוא נהנה להפגין את יכולותיו ב"ג'אם אנד רולר". בנו של דיפלומט איטלקי, בעקבות זאת הוא התגורר וטייל במדינות רבות בעולם. הוא בן זוגה של אמבר וביחד הם הזוג ה"מושלם" והמצטיין של הזירה, אך עם הזמן הם נפרדו וחזרו כמה פעמים עד שמטאו הבין שהוא כבר לא מאוהב באמבר. חברו הטוב ביותר הוא גסטון. לאחר שהשלים עם העובדה שהוא מאוהב בלונה, הוא מנסה לכבוש את ליבה בעקשנות פעם אחר פעם, עד שבסוף העונה הם מתקרבים וגם לונה מבינה שקורה לה משהו עם מטאו. בפרק האחרון לעונה הראשונה, הוא ולונה נפגשים בגג אחרי ההופעה של הרולר באנד ומדברים על רגשותיהם, רגע לפני שהוא טס לאיטליה הם מתנשקים. בבית הספר, אחרי החופשה, מטאו אומר ללונה שמה שהיה ביניהם נגמר, מבלי לגלות לה שהסיבה האמיתית היא שהוא אמור ללמוד באוקספורד בשנה הבאה ולא רוצה לשבור ללונה את הלב. לאחר שכנועים רבים מצד רמירו הוא מצטרף לחבורת מחליקי רחוב פרי סטייל בשם "האדרנלינים", שם מתאהבת בו מנהיגת המחליקים פרננדה. כדי שלונה תתרחק ממנו הוא ממציא שיש לו חברה ולונה חושבת שמדובר בפרננדה לבסוף הוא ולונה חוזרים אך לונה נפרדת ממנו במהלך העונה ה-2. בעונה ה-3 נחוש לחזור אליה ועושה הכל כדי לכבוש את ליבה. אמיליה טומנת לו פח ומפיצה את התמונה שלו ושלה מתנשקים, לונה רואה את זה והם נפרדים, מנסה להוכיח ללונה שהוא דובר אמת ועובר תאונה שבעקבותיה מתקשה לנגן ולשיר אך מתגבר על זה בעזרתה של לונה. מטאו ראה את לונה ומיצ'ל מתנשקים ולכן נאלץ לוותר על לונה. לבסוף הוא ולונה חוזרים לאחר שהבין שלונה עדיין אוהבת אותו ולא את מיצ'ל.
***אמבר סמית**' (ולנטינה סנרה) (עונות 1–3) – אמבר היא נערה עשירה, סנובית, יפהפייה, אלגנטית, מפונקת, מתוחכמת, בעלת אמצעים, תלמידה מעולה, אינטליגנטית, מלכת השכבה בתיכון המקומי, הנערה המקובלת ביותר בתיכון המקומי ובזירה, אך היא מסוגלת להיות גסת רוח, מניפולטיבית, נקמנית ומסוכנת בעת הצורך. אמבר יודעת שהיא בתה המאומצת של גברת שרון, אך מול אנשים הן מעמידות פנים ששרון היא הסנדקית של אמבר. נכדתו החורגת של אלפרדו. זקוקה לתשומת לב, ומחפשת את זה אצל שרון, שלעיתים קרובות נוזפת בה במקום להפגין כלפיה חום ואהבה כמו שאמבר הייתה רוצה. יש לה כישרון בהחלקה על גלגיליות והיא נהנית מתשומת לב שהיא מקבלת ב"ג'אם אנד רולר". היא ומטאו היו "הזוג המושלם", והפופולריים בבית הספר וברחבת הרולר, אך הם נפרדו מספר פעמים. חסמין ודלפי הן השפוטות שלה. הימצאותן של המצלמות ברולר עולה לאמבר בפופולריות שלה והיא מחליטה להיפטר מהן, וכשתוכניתה משתבשת כל זירת הרולר נשרפת. שוברת את גלגילית הקריסטל של ג'וליאנה יחד עם בניסיו. שרון בנסון מספרת לאמבר שהיא לא בתה המאומצת אלא האחיינית שלה. אמבר מגלה שמטאו עובד על כולם ובעיקר על לונה שהוא יוצא עם פרננדה ומחליטה לסחוט אותו בשבילו שיעזור לה לצחוק על לונה. היא מגלה סוף סוף אחרי כל כך הרבה שקרים שלונה היא אחייניתה של שרון ומחליטה לעשות הכל בשביל שהיא תתרחק מהאמת ולא תקבל את הירושה. היא גם מחליטה להרחיק את לונה מכל מי שהיא אוהבת. נפגשת עם אמה הביולוגית, סילבנה במהלך העונה ה-2 (שמסרה אותה לאימוץ כי הייתה צעירה ונשארה לבד ולא יכלה לגדל אותה) אך לא נוצר ביניהן קשר. במהלך העונה ה-2 מתכננת להשתמש בסימון לתוכניות שלה אך מתאהבת בו באמת והם הופכים לזוג אך נפרדים כשסימון מגלה שאמבר אחראית על השרפה ברחבה והיא מסולקת מהקבוצה של ג'אם & רולר ונפגעת עד עמקי נשמתה והופכת לרעה ולכן מתחברת לאמיליה ולסליידרס - הקבוצה היריבה וביחד הם מנצחים את צוות הרולר ברודה פסט. היא מאחדת כוחות עם בניסיו ואמיליה כדי להרוס את הרולר. בעונה ה-3 הצטרפה ל"כרישים האדומים" יחד עם אמיליה, בניסיו ורמירו. הייתה עם בניסיו בעונה ה-3 אך עדיין מאוהבת בסימון שבמהלך העונה ה-3 משנה אותה לטובה והם חוזרים להיות זוג, בעקבות השינוי לטובה משלימה עם כולם וגם עם לונה ומראה לאמיליה ובניסיו את הדרך הנכונה וגם הם משתנים לטובה בסוף, הופכת לאחראית על הרולר ומפרקת את קבוצת "הכרישים האדומים" וחוזרת לרולר יחד עם רמירו. בסוף העונה ה-3 שרון גורמת לשרפה באחוזה ונפגעת בעיניה וכתוצאה מכך הופכת להיות עיוורת, אמבר מבקרת אותה והן מכירות אחת בשנייה כאמא ובת כמו שאמבר תמיד רצתה וכך היא משנה גם את שרון לטובה. בעונה ה-3 היא ולונה הופכות להיות חברות ומכירות אחת בשנייה כבנות דודות והיא מחליטה להתחלק איתה בירושה שלה.
***סימון אלברז** (מייקל רונדה) (עונות 1–4) – סימון הוא החלום של כל בחורה: נער רומנטי, חברותי, חייכן, ומתוק, ממקסיקו. הוא ידידה הטוב ביותר של לונה שתמיד שם בשבילה, הוא פיתח כלפיה רגשות, אך אהבתו האמיתית היא המוזיקה. הוא מוכשר, וכותב שירים מקוריים בליווי הגיטרה שלו. כאשר לונה עוברת לבואנוס איירס, הוא מתפטר מעבודתו, עוזב את חבריו ומשפחתו בקנקון ונוסע לבואנוס איירס, שם הוא מכיר את ניקו ופדרו וביחד הם מקימים להקה ושמה "רולר בנד". יוצא עם דניאלה, נערה תחמנית שמפרידה בינו לבין לונה וכשהוא מגלה מי היא באמת הם נפרדים, בהמשך סימון מבטא את רגשותיו כלפי לונה והופך לבן זוגה, אך לאחר מכן הוא מבין שהיא אוהבת אותו רק בתור ידיד ונפרד ממנה מכיוון שהוא רוצה את הטוב ביותר בשבילה. מאז שהוא הגיע לבואנוס איירס היה מתח לא קטן בינו לבין מטאו, אך בסופו של דבר הם התיידדו בסוף העונה הראשונה. בעונה השנייה הוא עובר לגור עם ניקו ופדרו בדירה שנמצאת בקומה מעל הרולר בשם "לופט". הוא שר עם הרולר באנד שלושה שירים חדשים: "יפה", "מרים את הדגל שלי" ו"חושב". סימון עדיין מרגיש בחוסר נוחות כאשר הוא רואה את לונה ומטאו ביחד, אך למרות הקשיים, הוא מנסה להתגבר ולשמור על החברות ההדוקה שלו ושל לונה. הוא מחליט לוותר על הפרס של וידיה מפני שהוא לא רוצה להמשיך לעשות את מה שברונו אומר. אחרי שהוא פורש מהפרס של וידיה הוא מחליט לחזור לרולר באנד, במהלך העונה ה-2 הוא ואמבר מתקרבים והופכים לזוג אך נפרדים כשסימון מגלה שאמבר אחראית על השרפה ברחבה למרות זאת הוא עדיין אוהב אותה ובעונה ה-3 משנה אותה לטובה והם חוזרים להיות זוג.
***נינה סימונטי** (קרולינה קופליוף) (עונות 1–4) – נינה היא נערה ביישנית, טובת לב ומופנמת, שלוקה לעיתים בביטחון עצמי נמוך. היא נערה אינטליגנטית וסקרנית מטבעה. נינה אוהבת ללמוד ומגלה עניין רב בכל הסובב אותה. חייה משתנים כאשר לונה מגיעה לבית הספר, והן הופכות מיד לחברות הטובות ביותר. מכנה את עצמה "פליסיטי פור נאו" בבלוג "פאב אנד שיק", שם היא כותבת בשמה הבדוי פוסטים עמוקים ומסקרנים שמלהיבים את קוראיהם, למורת רוחן של אמבר, דלפי וחסמין. היא צלמת מוכשרת בסדנת הצילום בבית הספר. הוריה גרושים. מאוהבת בגסטון. שרה בתור פליסיטי פור נאו באופן מיוזיק האחרון של השנה, שבסופו היא מסירה את הפאה ומגלה לכולם את זהותה האמיתית. בפרק האחרון לעונה היא וגסטון מתנשקים והופכים לזוג. בעונה השנייה היא וגסטון מופיעים יחד באופן מיוזיק הראשון של השנה הם שרים ביחד את השיר - "חצי וחצי". עוזרת ללונה לחקור על עברה ועל התליון. רשמה את גסטון לאוקספורד ללא ידיעתו ולכן הוא כועס עליה ונפרד ממנה. בתחילת החלק השני של העונה השנייה היא וגסטון ממשיכים פרודים, היא מנסה לדבר איתו אבל הוא אומר לה שעדיף שהם יישארו ידידים היא בשלה והוא בשלו. היא וגסטון נפגשים, מדברים על הכל, מבינים ששניהם טעו בקשר ולאחר מכן מתנשקים. נינה חושבת שלונה היא סול בנסון מפני שלונה כל הזמן חולמת על השרפה באחוזה, התליון ורוברטו מניוס. נינה מתגעגעת לגסטון ומתקשה לכתוב. גסטון נפרד ממנה כי הוא לא רוצה שהיא תסבול. אריק נישק אותה בפרק 43 והוא הבין שיש לו רגשות כלפיה ובסוף העונה הבינה שגם לה יש רגשות אליו. בסוף הסדרה נינה ואריק נהיו זוג.
***גסטון פרידיה** (אגוסטין ברנסקוני) (עונות 1–2, 4; אורח בעונה 3) – גסטון הוא החבר הטוב ביותר של מטאו ואיש סודו, יועצו וזה שהכי מבין אותו. גסטון הוא נער פופולרי, אטרקטיבי, נערץ, וזמר מוכשר, שתחומי העניין העיקריים שלו הם בנות, החלקה על גלגיליות, צילום ומוזיקה. מתכתב בתור "רולר טראק" עם "פליסיטי פור נאו" (נינה) ומתאהב בה. מאמין לשקר של דלפי שהיא פליסיטי ומתחיל לצאת איתה, אך לבסוף מגלה את תחבולתה וכועס עליה. גסטון שר לפליסיטי באופן מיוזיק ואומר לה שהוא אוהב אותה. בפרק 80 והאחרון לעונה מתנשק עם נינה והופך לבן זוגה. בעונה השנייה הוא ונינה מופיעים יחד באופן מיוזיק הראשון של השנה הם שרים ביחד את השיר - "חצי וחצי". כשהוא מגלה שנינה רשמה אותו לאוקספורד בלי להגיד לו, הוא כועס עליה ונפרד ממנה. למרות הכעס, הוא עדיין אוהב אותה. בתחילת החלק השני של העונה השנייה, אחרי שהרולר עלו שלב בתחרות הוא רואה אותה עם סאבי וחושב שהיא אוהבת אותו ואומר לה שהוא מעדיף שיישארו ידידים. הוא ונינה נפגשים, מדברים על הכל, מבינים ששניהם טעו בקשר ולאחר מכן מתנשקים. בתחילת העונה השלישית, אחרי שהוא עזב ללמוד באוקספורד, הוא ממשיך לדבר עם נינה ומטאו בשיחות וידאו. כשהוא מגיע לביקור בבואנוס איירס הוא נפרד מנינה כי הוא לא רוצה שהיא תסבול.

### דמויות משניות
***רמירו פונסה** (חורחה לופז) (עונות 1–3) – רמירו חולם להפוך לכוכב. לעיתים קרובות הוא יהיר ומכריז על עצמו כ"הטוב ביותר" אל מול חבריו. הוא יודע להחליק על גלגיליות, לשיר, לרקוד ולעשות ביטבוקס וראפ, ומשקיע מאמצים רבים בהכנות לקראת הופעותיו הפתוחות, בתקווה שיום אחד יהיה מפורסם. ז'ים מאוהבת בו והוא מאוהב בז'ם ונהפך לבן זוגה אך היא נפרדת ממנו, ובסוף העונה הם משלימים אבל לא חוזרים להיות ביחד. לקראת סוף העונה רמירו משתנה וכבר לא שואף תמיד לנצח ולהשוויץ, הוא יותר נחמד לחבריו ופחות תחרותי. בעונה השנייה הוא ומטאו מצטרפים למחליקי גלגיליות פרי-סטייל בשם "האדרנלינים" שם הוא מכיר נערה שקוראים לה פרננדה, והוא מתאהב בה. מחליט להישאר ולא לנסוע למסע ההופעות עם "האדרנלינים". מדבר עם ז'ם על מה שהם מרגישים והם מתנשקים. בעונה השלישית הופך להיות חלק מקבוצת: "הכרישים האדומים" יחד עם אמבר, אמיליה ובניסיו. לבסוף חוזר לרולר יחד עם אמבר לאחר ש"הכרישים האדומים" מתפרקים על ידי אמבר.
***דלפינה "דלפי" אלסמנדי** (מלנה ראטנר) (עונות 1–4) – דלפי היא נערה יפה, פופולרית ומקובלת, שמגיעה ממשפחה עשירה. היא אוהבת להרגיש שכולם מסביבה מתבוננים רק בה, וחשוב לה להיות בין הנערות המקובלות בבית הספר. היא חברה של אמבר וחסמין. הייתה מאוהבת בגסטון, אך לאחר מכן מתאהבת בפדרו. מנהלת ביחד עם חסמין את הבלוג "פאב אנד שיק", המסקר את זירת ההחלקה, התחרויות, האופן מיוזיק ובעיקר מחניף לאמבר המקובלת. לאחר שהתקרבה לפדרו ונהייתה בת זוגו, החליטה דלפי להפסיק להיות שפוטה של אמבר ולהתקרב לשאר החברים ברולר, אך בפרק האחרון לעונה אמבר, דלפי וחסמין משלימות. בתחילת העונה השנייה, דלפי נפרדה מפדרו בהודעת וידאו ולאחר מכן החלה לקנא בפופולריות שהחל לצבור ובתגובות המפרגנות שהוא מקבל. לאחר השרפה ברולר (שאמבר גרמה) היא מתחילה להבין שאמבר הולכת רחוק מדי כדי להשיג את מה שהיא רוצה. חסמין ודלפי מתרחקות מאמבר. אחרי שהיא פינתה את מקומה ברולר באנד שוב לסימון היא ופדרו מדברים ומתנשקים. בסוף היא וחסמין חוזרות להיות חברות של אמבר לאחר שאמבר השתנתה.
***חסמין קרבחל** (קטיה מרטינס) (עונות 1–3) – חסמין היא נערה אופנתית ובעלת אמצעים. היא עשויה להתנהג מעט בטיפשות, המתבטאת בכך שהאנשים סביבה יכולים לפעמים לתמרן אותה, ובכך שלעיתים היא פולטת דברים שהיא לא אמורה להגיד. היא חברה של אמבר ודלפי. מנהלת יחד עם דלפי את הבלוג הפופולרי "פאב אנד שיק". חסמין היא סטייליסטית, מאפרת ומעצבת אופנה מוכשרת. אמבר בחרה בחסמין שתבוא איתה לתחרות ההחלקה בין זירות. הייתה מאוהבת בסימון ובארקדה. בעונה השנייה היא חוזרת להתאהב בסימון ולא מרפה ממנו. היא מבינה שאמבר רוצה לקחת לה את סימון ומתחילה להתרחק ממנה. בסוף היא ודלפי חוזרות להיות חברות של אמבר לאחר שאמבר השתנתה.
***ז'ימנה "ז'ים" מדינה** (אנה חרה מרטינז) (עונות 1–3) – ז'ים היא נערה יפה ,ג'ינג'ית, רומנטית, טובת לב, חולמנית ומלאת התלהבות שאוהבת מאוד מוזיקה והחלקה. היא אוהבת לכתוב שירים ולהעלות הופעות מרשימות, המלאות בניצוצות ובצבעים, אבל אהבתה האמיתית היא הריקוד- ז'ים אוהבת לבנות כוריאוגרפיות מעניינות. חברתה הטובה ביותר היא ז'ם, והיא גם חברה של נינה ולונה. נדלקת על רמירו אך מתגברת עליו, וז'ים מוצאת את עצמה מתאהבת בניקו. מעמידה פנים שיש לה חבר כדי שניקו יקנא, אך בסוף העונה, היא וניקו משלימים ומתנשקים. בעונה השנייה ז'ים וניקו מפתחים מערכת יחסים, וניקו כותב בשבילה את השיר "לינדה" (יפה). היא מבינה שהיא אוהבת את ניקו בתור ידיד, שניהם מדברים ומחליטים להיפרד ולהישאר ידידים.
***ז'מילה "ז'ם" סאנצז** (קיארה פרוויצ'יני) (עונות 1–3) – ז'ם היא נערה אימפולסיבית מלאת רעיונות ודמיון, ישירה, היא אומרת ישר מה שהיא חושבת ואינה מושפעת מהדעות של אנשים אחרים. היא אוהבת להחליק ולשיר אבל האהבה האמיתית שלה היא עיצוב בגדים, והיא ממונת לעוזרת האישית של מורה, מעצבת אופנה. מאוהבת ברמירו ונהפכת לבת זוגו. היא נפרדת ממנו כי רצה לעזוב את הרולר. חברה הטובה ביותר של ז'ים, והיא גם חברה של נינה ולונה. היא מתחילה שוב לאהוב את רמירו אחרי שהוא השתנה לטובה.
***ניקולס "ניקו" נבארו** (ליאונל פררו) (עונות 1–4) – ניקו הוא נער חיובי וחייכן העובד בזירת ההחלקה "ג'אם אנד רולר" כאחראי זירה. יש לו להקה עם פדרו, שבהמשך מצטרף אליה סימון. הוא הגיטריסט בלהקה, ששמה "רולר-בנד". מתאהב בז'ים לאחר שהיה בן זוגה בתחרות ההחלקה. למרות כל הקשיים והתקשורת הלקויה שיש ביניהם, הם מצליחים להבין אחד את השנייה. כותב לז'ים את השיר לינדה (יפה). הוא מבין שמה שהוא מרגיש כלפי ז'ים זה רק אהבה של ידידים ושניהם מדברים ומחליטים להיפרד ולהישאר ידידים.
***פדרו אריאס** (גסטון וייטו) (עונות 1–4) – פדרו הוא נער נחמד וממושמע העובד בזירת ההחלקה "ג'אם אנד רולר" כאחראי קפיטריה. הוא המתופף בלהקת ה"רולר באנד" עם ניקו, שבהמשך מצטרף אליהם סימון. מאוהב בתמרה, אך מבין שהיא לא נענית לחיזוריו ומתגבר עליה. בהמשך העונה מתאהב בדלפי והם נהיים זוג. בעונה השנייה דלפי נפרדת ממנו בשיחת וידאו. כשהוא מכיר את אווה, הזמרת החדשה של הרולר באנד, הוא מתאהב בה. אחרי שדלפי עזבה את ברולר באנד בשביל סימון, הוא מדבר איתה על הכל והם מתנשקים.
***פרננדה** (שאילה פיקולו) (עונה 2, חלק ראשון) - פרננדה היא מחליקת רחוב, יש לה חבורת החלקה על גלגיליות של "פרי סטייל" בשם "האדרנלינים". היא והחבורה רוצה להתפרנס בתור מחליקים מקצוענים ומציעים לרמירו ומטאו להצטרף אליהם. מתאהבת במטאו. יש לה ראסטות. שולחת למטאו וידאו שבו נראה כביכול שלונה וסבסטיאן יוצאים. מגלה שלונה וסבסטיאן לא באמת יוצאים. היא נפרדת ממתאו רגע לפני שהיא ו"האדרנלין" נוסעים למסע הופעות, היא אומרת לו סוף סוף שלונה וסבסטיאן אף פעם לא יצאו ושהכל היה רק לעמוד של סבסטיאן, הוא שמח והיא אומרת לו שהיא מקווה שהוא יכול לשנות את הסיפור שלו עם לונה.
***[[סבסטיאן ויללובוס]]** (בתפקיד עצמו) (עונות 1–2) - סבסטיאן הוא יוטיובר וכוכב מצליח ורב מעריצים בארגנטינה וקולומביה, וחסמין מבקשת ממנו להפעיל לזמן מה את פאב אנד שיק, כי האתר נהיה פחות פופולרי - דבר המתברר כמוצלח ביותר, סבסטיאן מתעד את האופן מיוזיק "מיקס השירים בנים נגד בנות". הוא מתאהב באמבר, ומצלם איתה קליפ לשיר שלה ("תסתכלו עליי"), הם עורכים בכורה חגיגית לקליפ בג'אם & רולר. אמבר ניצלה אותו כדי לחזור למתאו והוא עוזב בכעס. בעונה השנייה, לונה מתקשרת אליו כדי שיעזור להם באופן מיוזיק האחרון לפני שהרולר נסגר. עם הזמן הוא ולונה עובדים ביחד על פרויקט משותף ומתקרבים. הוא מתחיל לפתח אליה רגשות וקנאה בקרבה שלה למטאו. באופן מיוזיק, סבסטיאן ביצע את השיר I'd Be Crazy. נפרד מלונה לפני שהוא חוזר לארצו, אבל אומר לה שהוא לא ישכח אותה, שהיא מיוחדת, שהיא הנסיכה שלו, שהחיוך שלה יישאר תמיד אצלו ושהוא מבטיח לחזור. מתקשר ללונה ואומר לה שהוא מגיע לארץ בגלל עבודה ושיש לו משהו להציע לה. הוא נפגש עם לונה ומציע לה לשיר שיר אהבה בשביל העמוד לו, היא אומרת לו שכרגע היא לא במצב טוב לשיר שיר אהבה ושעדיף שיחפש מישהי אחרת, הוא אומר לה שאף פעם זה לא זמן רע בשביל לשיר שיר אהבה, היא אומרת לו שהיא מסכימה אבל רק בגללו. לפני שהוא שוב עוזב הוא מודה ללונה על העזרה שלה וגם הוא אומר לה שמתי שהיא צריכה אותו הוא נמצא מרחק שיחה.
***סאבי **(גבריאל קלמרי) (עונות 1–2) - סאבי הוא צייר ברזילאי שפוגש את נינה בזמן שצייר בפארק כשהיא טיילה שם, והוא מתאהב בה. לסאבי ולנינה נושאי עניין משותפים רבים, שכן הוא צייר והיא צלמת. נינה מובכת כשסאבי מצייר אותה ללא ידיעתה, ועוד יותר מכך ששלח לה את הציור עם זמן ומקום לפגישה. סאבי חוזר לברזיל ביום התחרות, ונינה נאלצת לעזוב אותו מוקדם מהצפוי כדי לעזור ללונה. בפרידתם הם מתחבקים ונשארים ידידים, בתקווה שיפגשו שוב ביום מן הימים. בעונה השנייה, הוא מופיע לראשונה רגע לפני הרודה פאסט, מתי שנינה ולונה רצות לבית האבות הם פוגשות אותו. נינה מדברת איתו שואלת אותו מה הוא עושה כאן ואיך הוא ידע איפה היא נמצאת, היא אומרת לו שהיא שמחה לראות אותו שהיא ממהרת ושהיא תדבר איתו אחר כך. הם ממשיכים להתראות להתקרב. אחרי שנינה בטעות קוראת לו גסטון הוא אומר לה שתקשיב לליבה ושהוא חוזר לברזיל.
***דניאלה מורנו** (סול מורנו) (עונה 1) - נערה תחמנית, שקרנית ונצלנית, שעברה לגור בבואנוס איירס. היא הכירה את סימון כששהתה בחופשה בקנקון, שם הייתה בת זוגו לתקופה קצרה. כשהיא מגיעה ל"ג'אם אנד רולר" היא פוגשת אותו מחדש. כשהיא מכירה את לונה היא מתייחסת אליה רע, ותעשה הכל כדי להרוס את הידידות שלה עם סימון. דניאלה משתפת פעולה עם אמבר כדי לפגוע בלונה, בין השאר בכך שהיא מנשקת את סימון, לוקחת מלונה את השיר שהיא שמרה בשביל סימון ומעמידה פנים שלונה דחפה אותה. הופכים לבני זוג לאחר שהתנשקו. סימון מגלה את כל האמת עליה והוא נפרד ממנה.
***מיצ'ל** (אסטבן ולסקס) (עונה 3) - מישל הוא תלמיד מחילוף תלמידים שבא לבלייק מוונצואלה. הוא בא לגור בבית של לונה וישר מתחבר אלייה במהירות. מתאהב בלונה ומנשק אותה ומטאו רואה את זה אך בינו לבין לונה לא היה קשר זוגי מכיוון שלונה אוהבת את מטאו.
***אמיליה מנפיבלד** (גיובאנה רייאנוד) (עונות 2–3) - לאחר שהסליידרס ניצחו ברודה פאסט, היא חוזרת לבואנוס איירס והופכת לחברה הכי טובה של אמבר. ביחד עם אמבר, בניסיו ורמירו היא מצטרפת לקבוצה החדשה שגארי הקים "הכרישים האדומים". אחרי שהכירה את מטאו, היא אומרת לאמבר שהיא תכבוש אותו ותגרום לו לשכוח מלונה. בכל זמן שהיא רואה את מטאו היא מנסה להתקרב אליו, אחרי שגארי הסכים שהאופן מיוזיק יתקיים היא מזמינה את מטאו לשיר איתה. אמיליה טומנת למטאו פח: היא מציבה בתוך הלוקר שלה את הפלאפון שלה מצלם, היא מדברת איתו ולאחר מכן מועדת. מטאו, שפחד שיקרה לה משהו תפס אותה ושאל אותה אם היא בסדר, היא מנצלת את ההזדמנות ומנשקת אותו. בהמשך היא מאיימת עליו שאם הוא לא יעשה כדבריה היא תראה את התמונה ללונה, וכל הסיכויים שלו לחזור אליה יאבדו. ואכן, מטאו לא מקשיב לדבריה ולסחיטה שלה ולאחר שלונה ומטאו שרים את “quiero verte sonreír” (אני רוצה לראות אותך מחייכ/ת) ומתנשקים, אמיליה מתגרה בה, והיא מחברת את הפלאפון למקרן ומקרינה את התמונה שלה ושל מטאו מתנשקים ולונה ומטאו נפרדים. כשאמבר משתנה לטובה והופכת לבת זוגו של סימון קבוצת: "הכרישים האדומים" מתפרקת ואמבר ורמירו חוזרים לרולר. לאחר שאמבר השתנתה לטובה היא ובניסיו לא מרוצים וגונבים לה את הקלסר עם הדברים של הרולר אך בסוף היא משכנעת את בניסיו לבחור בטוב והם מחזירים לה אותו ואמבר משנה אותם לטובה, מקנאה באמבר כי בניסיו מאוהב בה ולבסוף הופכת להיות בת זוגו של בניסיו.
***בניסיו** (פסקואלי די נוזו) (עונות 2–3) - בניסיו מתאהב באמבר, הוא איטלקי ועבד בעבר עם סימון בקנקון. הוא ואמבר מתחברים מהר מאוד בשל שנאתם לג'וליאנה. שוברים את הפרס שהיא קיבלה. לאחר צפייה במצלמות האבטחה, ג'וליאנה מגלה שהוא זה ששבר לה את "הגלגילית מקריסטל" ומגרשת אותו מהרולר. הוא מדבר עם אמבר רגע לפני שהוא עוזב ומנשק אותה. בעונה ה-3 הוא פוגש שוב את אמבר ומצטרף לקבוצת: "הכרישים האדומים" יחד עם אמבר, אמיליה ורמירו. ממשיך להיות מאוהב באמבר והופך להיות בן זוגה ועושה הכל כדי להפריד בינה לבין סימון, כשאמבר משתנה לטובה והופכת לבת זוגו של סימון הם נפרדים וקבוצת: "הכרישים האדומים" מתפרקת לאחר שאמבר ורמירו חוזרים לרולר. הוא ואמיליה לא מרוצים מהשינוי לטובה של אמבר וגונבים לה את הקלסר עם הדברים של הרולר, לאחר שכנוע של אמיליה הם מחליטים להחזיר לאמבר את הקלסר ובזכות אמבר הם משתנים לטובה והופכים לבני זוג.
***אריק** (חנדינו) (עונות 3–4) העובד החדש ברולר. נישק את נינה בפרק 43 והוא הבין שיש לו רגשות כלפיה ובסוף העונה הבינה שגם לה יש רגשות אליו והם נהיו זוג.

### דמויות מבוגרות
***שרון מידלר/בנסון** (לוסילה גנדולפו) (עונות 1–4) – שרון היא אישה עשירה מאוד, מתוחכמת, שאפתנית, אינטליגנטית, שקולה, ולעיתים קרובות אנשים רואים בה טיפוס קר. היא דודתה של סול (לונה). הייתה מאוהבת בברני, הבעל המנוח של אחותה המנוחה לילי. לילי אחותה מצאה מכתב בו שרון מתוודה על רגשותיה כלפי ברני וכתוצאה מכך לילי רבה עם שרון והן רבות על המכתב שרון באה לקחת ממנה את המכתב ובלי כוונה מפילה אותה לתוך האח ולילי נשרפת למוות וכתוצאה מכך פורצת שרפה קטלנית באחוזה וגם ברני מת ואילו סול (לונה) בתם של ברני ולילי ניצלת על ידי עובד הבית רוברטו מוניוס ונשלחת לאימוץ במקסיקו שם מיגל ומוניקה מאמצים אותה. היא וריי מנסים לגלות היכן נמצאת סול בנסון אחרי שהם מגלים שהיא לא מתה בשרפה. נהיה לה כאב ראש מכל דבר ואין לה סבלנות וכוח לבת הסנדקות שלה, אמבר, שלעיתים רבות נפגעת ממנה, אך למעשה אמבר היא בתה המאומצת והיא לא הסתירה זאת מאמבר, כשאימה הביולוגית של אמבר מופיעה היא עושה הכל כדי להרחיק ביניהן אך במהלך העונה ה-2 אמבר מגלה זאת אך הקשר ביניהן לא ממשיך. בעונה השנייה היא מגלה שלונה היא אחייניתה סול ועושה הכל בשביל שהיא לא תגלה את האמת על מנת לשמור על עושרה. היא עובדת על אמבר שהיא בעצם סול בנסון כדי שהירושה תישאר קרובה אליה ושלונה לא תיקח לה אותה. אחרי כל כך הרבה זמן שהיא שיקרה לאמבר היא מגלה לה את האמת שלונה היא אחייניתה סול בנסון ואומרת לה שהן צריכות להיות ביחד כדי שהיא לא תיקח לה את הירושה אך בסוף העונה ה-2 לונה מגלה את האמת: שהיא סול בנסון. בתחילת העונה ה-3, היא מחליפה את זהותה, משנה את מראה ומתכננת את הנקמה שלה במשפחת ולנטה. לאחר שאמבר משתנה בעקבות השפעתו של סימון היא מנסה להראות לה את הדרך הנכונה אך שרון עסוקה רק בנקמה ולא מקשיבה לה. שורפת תיבה מיוחדת באחוזה כדי שלא יגלו על סודות העבר שהיא מסתירה ובכך שוב גורמת לשרפה ונפגעת בעיניה וכתוצאה מכך הופכת להיות עיוורת, לאחר מכן מבינה שטעתה ומתחרטת על מעשיה ומשתנה לטובה בזכות אמבר, אמבר מבקרת אותה בביה"ח בסוף העונה ה-3 והן מכירות אחת בשנייה כאמא ובת לאחר שכל השנים הן היו כסנדקית ובת סנדקות. ריי הוא עובדה הנאמן ויודע את כל סודותיה ובמהלך העונה ה-3 הם אפילו מתקרבים אך ריי משתנה בעקבות משפחת ולנטה ובוחר להפסיק לשתף איתה פעולה אך עדיין מחבב אותה ועוזר להציל אותה מהשרפה בסוף העונה ה-3.
***תמרה ריוס** (לוס סיפריוטה) (עונה 1, עונה 2 תפקיד אורח) – תמרה היא אישה נחמדה, אכפתית, טובת לב ורוב הזמן עסוקה. היא הבעלים ומנהלת הזירה של "ג'אם אנד רולר", פוגשת את בן זוגה לשעבר בתחרות החלקה בין זירות, הוא מרמה אותה בתמורה על כך שהיא שברה לו את הלב אך לבסוף היא מגלה את תחבולתו וצוות הג'אם & רולר זוכים בתחרות הבין יבשתית. בעונה השנייה היא עוזבת את הג'אם & רולר כדי להגשים חלום ולעבור למדינה אחרת, ומשאירה את טיפול הזירה ללונה.
***מיגל ולנטה** (דייוויד מורי) (עונות 1–4) – מיגל הוא איש חייכן ומסור לעבודתו, המוכן לעשות הכל למען משפחתו. נבחר להיות מנהל כוח אדם באחוזת בנסון. האב המאמץ של לונה ובעלה של מוניקה. תומך בבתו לונה כשהיא רוצה ללכת לרחבה ומוניקה מתנגדת. אמבר מפלילה את מיגל בגנבת ברבור קריסטל יקר מהאחוזה ומשפחת ולנטה מפוטרים, אך מטאו עוזר להוכיח שזה שקר וגורם לאמבר להודות בתחבולתה. בעונה 2 הוא ומוניקה מגלים שלונה היא סול בנסון.
***מוניקה דה ולנטה** (אנה קרולינה ולסגנה) (עונות 1–4) – מוניקה היא אישה עקרה, טובה ונחמדה, שתמיד מלאה באנרגיה. היא שפית חרוצה ומוכשרת מאוד, אשר בשל בישוליה המעולים גברת בנסון ביקשה שמשפחת ולנטה תעבור לבואנוס איירס. היא ובעלה מיגל אימצו את בתם וקראו לה לונה על פי תליון הירח שאיתו היא הגיעה אליהם. המשפחה חשובה לה מאוד, והיא מגוננת על בתה היחידה לונה. חברה של אמנדה. בעונה 2 היא ומיגל מגלים שלונה היא סול בנסון.
***אנה קאסטרו** (קארו איברה) (עונות 1–3) - אנה היא אמה של נינה, והיא עורכת דין דייקנית ביותר. גרושה מריקרדו, והיא החברה הטובה ביותר של מורה. מגלה שריקרדו ומורה הפכו לזוג ומפסיקה להיות חברה של מורה מכיוון ששיקרה לה. בסוף העונה היא סולחת לריקרדו ולמורה. עוזרת לאמבר בעונה ה-3 בניהול ה"ג'אם אנד רולר", מתאהבת בססר (גארי) והופכת לבת זוגו וכשגילתה מי הוא באמת הם נפרדים.
***ריקרדו (ריצ'רד) סימונטי** (אזיקיאל רודריגז) (עונות 1–2, אורח ב-3) - ריקרדו הוא אביה של נינה. הוא מפתח ומתכנת משחקי וידאו. אדם מפוזר ושכחן. אוהב פיצה, קומיקס ורוק כבד. גרוש מאנה והיה מאוהב בתמרה. מתאהב במורה חברתה הטובה של אנה. בפרק 79 אנה סולחת לו ולמורה על שהסתירו ממנה שהם זוג והוא חוזר למורה. בעונה השנייה הוא ממציא מצלמות ומתקין אותן בג'אם אנד רולר ללא ידיעתם של וידיה. הוא ואנה מתנשקים ודבר זה נודע למורה, מורה לא מסכימה לסלוח לו ולאנה. מציע למורה נישואים והיא לא מסכימה לו. בעקבות הצעת עבודה לגבי המצלמות שהמציא, הוא נוסע למיאמי.
***סנטי אוון** (סמואל נסימנטו) (עונות 1–2 אורח) - סנטי הוא מפיק מוזיקלי גדול. מזמין את הרולר באנד להופעה של להקות מכל העולם. בעונה השנייה הוא הופך להיות הסוכן של הרולר באנד וממלא המקום של תמרה שעזבה. אחרי שהרולר נשרף (בגלל אמבר) הוא עוזב בתבוסתנות ומשאיר את האחריות על הרולר לסימון, פדרו וניקו.
***פאולה** (חוליאטה נאיר קלבו) (עונה 2 אורח) - פאולה היא העוזרת של סנטי אוון, צלמת מוכשרת שאחראית על הרשתות החברתיות של הרולר באנד.
***ג'וליאנה/מריסה מינט** (אסטלה ריביירו) (עונות 2–3) - ג'וליאנה היא המאמנת והאחראית החדשה על הרולר לאחר שאמבר שרפה אותו והוא נפתח מחדש. פוגשת את לונה לראשונה בפארק אחרי שהיא מתנגשת בה בטעות ושופכת עליה תה. היא רעה, שאפתנית ומתייחסת רע לחבורה ובעיקר ללונה. מעיפה את ז'ם מהקבוצה ומאחר שלונה הגנה עליה היא החליטה להוציא גם אותה. לאחר מכן אחרי שכולם מחליטים להגן על לונה ולא להיות בקבוצה אם היא לא נמצאת היא מוציאה את כולם מהקבוצה. בסוף היא מחזירה את כולם לצוות וממשיכה לאמן אותם לתחרות הרודה פאסט. לבסוף מתגלה שג'וליאנה היא גם מריסה מינט, מחליקה גדולה לשעבר שזכתה בפרס גדול "גלגילית הקריסטל" ונפצעה. אחרי שכולם מבינים מי היא באמת ולמה היא התנהגה אליהם ככה כל הזמן הזה הם מתחילים לאהוב אותה ולהבין אותה יותר. לאחר שבניסיו שבר את הפרס ואחרי שכולם ראו שהיא צעקה היא מחליטה לעזוב את הרולר. אבל לונה וחבריה מראים לה כמה היא חשובה להם וכמה הם אוהבים אותה והיא מחליטה להישאר.
***אלפרדו מידלר** (רוברטו קרנגהי) (עונות 2–4) - אלפרדו הוא אבא של שרון ולילי, סבא של סול בנסון (לונה). הוא מנסה לשכנע את בתו שרון להשלים עם העבר ולהמשיך קדימה. כשהוא מכיר את לונה הוא מרגיש שהיא מוכרת לו ושמשהו מחבר אותה אליו, ומיד נוצר ביניהם קשר מיוחד. אחרי כל כך הרבה שקרים של שרון הוא מגלה שלונה היא סול ושרון מרחיקה אותו כדי שלא יגלה ללונה את האמת.
***ריינלדו "ריי" גוטיירז** (רודריגו פדרריה) (עונות 1–3) - ריי הוא אדם משכיל, מתורבת ובעל קשרים. הוא עובד יעיל ששמח להיות העוזר של שרון ומתרשם מכסף ומכוח. חוקר ביחד עם שרון בנסון את תעלומת סול בנסון. מתעב את אמבר ואת התנהגותה הגחמנית ועושה הכול על מנת להוציא אותה רעה בפני גברת שרון ואחרים, בעונה השנייה אבא של שרון מגלה עניין ביחסים של ריי עם שרון במחשבה ששרון חשובה לריי יותר משהוא חושב ואולי אפילו אוהב אותה. כמעט דורס את לונה. בהמשך הוא שולח מכתבים אנונימיים לגברת שרון ומאיים עליה שיספר את האמת. היא מגלה לבסוף ומפטרת אותו. לאחר מכן הוא אומר לה שהוא מתחרט על הכל ועוזר לאלפרדו לברוח ולהגיד ללונה את האמת. בעונה ה-3 הוא ושותפה חדשה - מגי עוזרים לשרון בתוכנית הנקמה שלה ואף ממציאים רומן כדי להסתיר את השקרים שלהם בסוף באמת מתאהבים אך גם נוצר בינו לבין שרון קשר כי היה מאוהב בה שנים רבות, בסוף מבין ששרון טועה בעקבות השפעתה של משפחת ולנטה ובוחר במגי ומגן עליה כששרון מאיימת עליה למרות הכל עדיין מחבב את שרון ומציל אותה מהשרפה בסוף העונה ה-3. בסוף העונה ה-3 בן זוגה של מגי.
***מרטין "טינו" אלכרז** (דיאגו סאסי אלקאלה) (עונות 1–2) טינו עובד בבית האבות, וחבר טוב של קאטו, איתו שמע שאחייניתה של שרון בנסון חיה מפי המטופל רוברטו, וכך שניהם 'הסתבכו' עם משפחת בנסון, ריי העסיק אותם באחוזה על מנת שלא ידברו, שכן ריי חושב ששניהם פושעים מנוסים, על אף ששניהם תמיד מבולבלים ולא יודעים כלום. טינו אוהב לצפות בטלנובלות בטלוויזיה. מקבל את משרת הנהג באחוזת בנסון. בזמן "נסיעת העסקים" שלהם במקסיקו בחיפושם אחרי סול בנסון נרדמו טינו וקאטו ושכחו לחזור עם ריי לארגנטינה, מכרו את דבריהם ובסוף גילו שהם פוטרו ולא יכולים להיכנס יותר לאחוזה. עוזב את האחוזה יחד עם קאטו ואמנדה לאחר שהם מתחתנים.
* **קאטולינו "קאטו" אלקובה** (חראמן טריפל) (עונות 1–2) קאטו עובד בבית האבות, וחבר טוב של טינו, איתו שמע שאחייניתה של שרון בנסון חיה מפי המטופל רוברטו, וכך שניהם 'הסתבכו' עם משפחת בנסון. אוהב לראות כדורגל בטלוויזיה. מקבל את משרת אחראי משק הבית באחוזת בנסון. בזמן "נסיעת העסקים" שלהם במקסיקו בחיפושם אחרי סול בנסון נרדמו טינו וקאטו ושכחו לחזור עם ריי לארגנטינה, מכרו את דבריהם ובסוף גילו שהם פוטרו ולא יכולים להיכנס יותר לאחוזה. בעונה השנייה ממשיך להיות מאוהב באמנדה. בסוף העונה ה-2 הוא ואמנדה מתחתנים ויחד עם טינו עוזבים.
***אמנדה** (אנטונלה קוורזולי) (עונות 1–2) - אמנדה היא משרתת חרוצה, מסורה ובעלת ותק באחוזת בנסון. מגלה שטינו וקאטו עקבו אחריה ברחוב ומופתעת מאוד כאשר הם מקבלים משרות באחוזה. דוחה את חיזוריו של קאטו. חברה של מוניקה. בעונה השנייה היא צובעת את שיערה לבלונדיני. היא אומרת לכולם שיש לה חבר ושהיא מאורסת, אבל בהמשך מתגלה שהכל היה פרי דמיונה. בסוף העונה ה-2 היא וקאטו מתחתנים ועוזבים את האחוזה יחד עם טינו, בעונה ה-3 כותבת למוניקה מייל ובו היא מספרת לה את חוויותיה עם קאטו ושהם רוצים למצוא כלה לטינו שלא נותן להם זמן איכות ביחד.
***מורה בארסה** (פאולה כהן) (עונות 1–3) - מורה היא חברה של אנה ושכנה של משפחת סימונטי. אישה קולנית וחטטנית, אשר במקצועה היא מעצבת אופנה מוכשרת. מורה עוזרת לנינה וכדי לא להתגלות מתחפשת ל"פליסיטי פור נאו", ובתחפושתה מתראיינת לפאב & שיק. חברה של סופיה קרסון, אשר הזמינה אותה לג'אם אנד רולר להופעה. מורה מתאהבת בריצ'רד וכאשר אנה מגלה שמורה וריצ'רד נהפכו לזוג ושיקרו לה על כך היא מפסיקה להיות חברה שלה. לבסוף אנה סולחת לה. בעונה השנייה מורה מעצבת לנינה ולונה תחפושות למסיבה, אך לאחר שאלו נשכחו על ידי ריקרדו, היא מכינה להן תחפושות חדשות מפריטים שמצאה בפח המחזור.
***מריאנו** (תומאס דה לאס הרדס) (עונה 1) - בן זוגה לשעבר של תמרה, פוגש אותה במקרה בתחרות בין רחבות (פרק 40) ומרמה אותה כדי "להחזיר" לה על שעזבה אותו. הוא מנסה לגרום ללונה, רמירו וז'ים לעזוב את הרולר לטובת קבוצה אחרת בטענה שהם מחליקים טובים מאוד וצריכים מסגרת אפילו יותר טובה, וכמעט מצליח לשכנע את רמירו וז'ים, אבל לונה וחבריה גורמים להם להבין שמריאנו רימה אותם ומונעים מהם לעזוב את הרולר. הוא ממשיך להגיד לרולר שירדו מהתחרות כי הם לא לרמה שלה. בפרק האחרון לעונה הקבוצה שלו מפסידה בתחרות לרולר.
***גרי לופז** (חואקין ברטלהולד) (עונות 2–3) - גארי הוא דוד של ניקו. הוא מעיף את החב'רה מדירה שלו ומצטרף לרולר בתור אחד מהבעלים החדשים, משנה את השם והמדים של ג'אם & רולר ל-"הכרישים האדומים". מתחזה לבחור בשם: "ססר" מפני שהתאהב באנה אמא של נינה ומסתיר ממנה את זהותו כי היא יודעת שגארי הוא רע וכשהיא מגלה שהוא גארי הם נפרדים, בעקבות הפרידה הוא משתנה לטובה עוזב את הרולר ומשאיר את אמבר כאחראית לרולר.
***מגי** (ויקי סוארס בטאן) (עונה 3) - מגי העוזרת החדשה באחוזת בנסון ששכרו אלפרדו ומשפחת ולנטה. היא אוהבת תכשיטים ואופנה. היא חברת עבר של שרון ועוזרת לה לנקום באלפרדו ומשפחת ולנטה ביחד עם ריי והם ממציאים רומן כדי להסתיר את תחבולותיהם אך מתאהבים באמת, מתחרטים על מעשיהם ועוזרים למשפחת ולנטה. בסוף העונה ה-3 היא וריי הופכים לבני זוג.

### שחקנים אורחים
***לילי בנסון** (סופיה גונסלס) (עונות 1–3) - לילי היא האמא הביולוגית של סול (לונה). היא מופיעה בחלומות ובזכרונות של לונה בתור ילדה.
***ברני בנסון** (דניאל נואז) (עונות 1–3) - ברני הוא האבא הביולוגי של סול (לונה). הוא גם כמו לילי מופיע בחלומות של לונה. הוא ואשתו מתו בשרפה שקרתה לפני כמה שנים באחוזה.
***פלורנסיה "פלור" בלסאנו** (תלמה פרדין) (עונה 1 ו2 תפקיד אורח) - פלור היא בת הדודה של מטאו, שהגיעה מאיטליה לביקור קצר בבואנוס איירס. גסטון מתאהב בה, אך היא מסבירה לו שאהבת אמת היא לא לזמן קצר. מתאהבת בניקו, אך הוא אומר לה שלבו שמור לבחורה אחרת (ז'ים). משתתפת עם הרולר באנד באחד משלבי ה"אופן המיוזיק" כזמרת רקע, והם שרים את השיר "גורל אחד". בעונה השנייה היא מופיעה בפרק 53, היא פוגשת את גסטון ברולר אחרי הרבה זמן. נפרדת מגסטון רגע לפני שהיא טסה והוא אומר לה שהוא הבין שהוא עדיין אוהב את נינה והיא מציעה לו להילחם עליה.
***[[סופיה קרסון]]** (בתפקיד עצמה) (עונה 1 ו-3) - סופיה היא חברה של מורה. היא באה לבקר באמריקה הלטינית בגלל העיצובים של מורה. סופיה שרה יחד עם הרולר באנד, לונה ואמבר את השיר Love Is The Name. בעונה ה-3 היא חוזרת לגאם אנד רולר ביחד עם דאב קמרון לבקר את החבורה..
***אולגה פטריסיה פנה** (מירטה וונס) (עונה 1) - אולגה היא בת הדודה של אמנדה. טינו התאהב בה.
***דריו בראסי** (בתפקיד עצמו) (עונה 1) - תמרה מבקשת את עזרתו של דריו ידידה, מפיק מוזיקלי מפורסם, שינהל את שלב הלהקות באופן מיוזיק בזמן שהיא נעדרת מה"ג'אם אנד רולר" ונמצאת בתחרות ההחלקה בין זירות. בסופו של דבר, לאחר התלבטות בחר ב"אלקטרו פאוור" במקום "רולר בנד" כמנצחת בתחרות הלהקות.
***ורו** (עונה 1) - ורו היא הסולנית בלהקה "אלקטרופאוור", שבאה להתארח בשלב הלהקות באופן מיוזיק. היא ולהקתה זוכים בשלב זה. רמירו מתאהב בה אך נרתע כשהוא מגלה שיש לה חבר בשם לולו (גיטריסט הלהקה). היא מוחמאת מחיזוריו של רמירו, אך חושבת שהוא וז'ם חברים לאחר הנשיקה.
***לולו** (עונה 1) - גיטריסט להקת "אלקטרופאוור" ובן זוגה של ורו. מקנא בכך שרמירו הציע לורו לצאת איתו מחוסר הידיעה שיש לה חבר, וכתוצאה מכך הם כמעט מתקוטטים אך ז'ם משחקת את חברתו הנבגדת של רמירו ולולו עוזב את רמירו במנוחה, אך זה קורה בשנית כשלולו מחפש את ניקו וכששואל האם לרמירו יש חברה אומרים לו שלא, וכשלולו עומד להרביץ לו, רמירו מנשק את ז'ם ובכך לולו עוזב את רמירו.
***ארקדה** (סנטיאגו סטיבן) (עונה 1) - ארקדה הוא גיימר מפורסם, גם ממנו חסמין מבקשת להפעיל את פאב אנד שיק, והיא מתאהבת בו. מופתעת כשהיא מגלה שהוא גיימר, ונפגעת מכך בטענה שרימה אותה. הוא מכין לחסמין סרטון מצויר ורומנטי, אותו הוא מעלה לפאב אנד שיק, ושם מבקש ממנה לסלוח לו, ואומר לה שהוא אוהב אותה.
*** מר **(גיאוליאנה סקאגולין) (עונה 1) - גולשת מחבורת גולשי הרחוב "אנדר ווילס", לונה וסימון פוגשים אותם לפני תחרות בין זירות. מר מתאהבת בסימון, אך הוא מסביר לה שהוא מאוהב במישהי אחרת והיא מייעצת לו לפנות אליה ישירות ולהגיד לה מה הוא מרגיש.
***וילי סטאר** (לאו טרנטו) (עונה 1) - מאמן מחליף שהגיע לג'אם אנד רולר לאחר עזיבתו של מריאנו. אדם משוגע שמאמין בטכניקות לימוד מוזרות להחלקה על גלגיליות, שחלקן בכלל לא כוללות גלגיליות. לא אימן את הנערים בצורה טובה לקראת התחרות הבין יבשתית בהוראת מריאנו, ולאחר כמה פרקים הוא עזב.
***רוברטו מוניוס** (מרסלו בוסקוני) (עונה 1, עונה 2 השתתפות) - לאחר מות הוריה, רוברטו הביא את סול/לונה לקנקון, שם אומצה על ידי מיגל ומוניקה. חוזר לבואנוס איירס ושם מאושפז בבית אבות עד מותו, ומטופל על ידי טינו וקאטו, להם סיפר את סיפור משפחת בנסון, אך שניהם לא הקשיבו. הביא להם את מדליון השמש, המשלים את תליון הירח של לונה. מת לבסוף.
***סול בנסון (לונה ולנטה) בתור ילדה** (רנטה אינגלסיאס) (עונות 1–3) - הוריה הביולוגיים של סול (לונה) היו ברני ולילי בנסון, שניהם מתו בשרפה שפרצה באחוזתם. סול, ילדתם בת ה-4 ששהתה בבית בזמן השרפה, ניצלה בכך שהתחבאה בפינה. רוברטו, שעבד באותו זמן באחוזה מצא אותה, הבריח אותה משם ולקח אותה למקסיקו לאימוץ, שם הוא הניח אותה מול דלתם של מיגל ומוניקה ושמה הוחלף ללונה - בגלל התליון בצורת הירח (לונה) שהיה איתה. לונה לפעמים חולמת עליה מדי לילה.
***גברת רודריגז** (אווה אנדולה) (עונות 1–2) - גברת רודריגז היא גברת שגרה בבית החולים שבו היה רוברטו ושבו עבדו טינו וקאטו. לונה פוגשת אותה אחרי שהיא מגלה שהיא מכירה את רוברטו ומנסה להוציא ממנה מה היא יודעת על עברה.

#### שחקנים אורחים בעונה השנייה/שלישית
***פבלו** (גבריאל אספטין) - פבלו הוא אחד מהמשתתפים של "האדרלנים". הוא יוצא מהחבורה אחרי שנמאס לו ממתאו והיחס של פרננדה אליו, אבל הוא חוזר אחרי שפרננדה ורמירו מבקשים ממנו.
***רוקו** (איגנסיו הרדייה) - רוקו הוא אחד מהמשתתפים של "האדרלנים".
* **אנג'לו בלסאנו** (רוברטו אוטיני) - הוא אבא של מטאו. הוא דיפלומטי שרוצה שלבנו יהיה אותו קריירה כמוהו.
***אווה/אדה** (קנדלריה מולפסה) - אווה היא זמרת שמביאה ג'וליאנה על מנת שתשיר עם הרולר בנד. היא מתאהבת בפדרו. אדה היא אחותה התאומה של אווה, היא לגמרי שונה ממנה, מתאהבת בניקו ושתיהן מסתירות את סוד היותן תאומות מהלהקה. מתאו מגלה שלאווה יש אחות תאומה. הלהקה וכולם מגלים את הסוד שלהן. אחרי שכולם גילו את הסוד שלהן הן מנסות להשלים עם ניקו ופדרו אבל שניהם לא סולחים להן. בתחילת העונה ה-3, אדה חוזרת וגארי שוכר אותה בתור עוזרת ברולר. היא מציעה לניקו לעזוב איתה לניו-יורק, בהתחלה הוא מהסס ומסרב אבל בסוף מחליט לנסוע איתה.
***[[מרטינה סטואסל|מרטינה "טיני" סטואסל]]** (בתפקיד עצמה) - פוגשת את לונה ואומרת לה שהיא מחליקה מדהים ושגם היא תופיע בתחרות. בפרק 41 היא מופיעה בתחרות.
***הלנה** (כריסטינה אלנדה) - הלנה היא שחקנית ששרון וריי שכרו בשביל שתשחק את רוסה דה ראז מראס אהובתו לשעבר של אלפרדו בשביל שתרחיק אותו מהאחוזה ומגילוי האמת.
***סילבנה אריאן** (מיכאלה טבנרה) - סילבנה היא האמא הביולוגית של אמבר שנטשה אותה כי הייתה צעירה ולבד ולא יכלה לגדל אותה ולכן מסרה אותה לאימוץ-לשרון. היא מנסה להתקרב לבתה בשביל להגיד לה שהיא לא סול בנסון אבל שרון תמיד מרחיקה אותה ממנה. בערב גאלה, היא מגלה לאמבר שהיא לא סול בנסון ושהיא אמה האמיתית והקשר ביניהן לא ממשיך. לא ידוע מה עלה בגורלה.
***ברונו הדר** (בתפקיד עצמו) - ברונו הוא המנהל של וידיה. הוא עוזר למתאו וסימון להפיק את הדיסק הראשון שלהם אחרי שהם זכו בתחרות הסולנים. ברונו הוא היחידי שיודע על עברה של ג'וליאנה ועל שמה האומנותי: מריסה מינט. ברונו הוא מניפולטיבי ויעשה הכל בשביל להצליח. הוא נפרד מסימון ואומר לו שהוא נוסע.
***קמילה פרננדז** (בתפקיד עצמה) - קמילה היא זמרת שבאה לעזור לקריירת המוזיקה של סימון ומתאו. היא נפרדת ממתאו וסימון ומבטיחה לראות אותם בקלטת הדיסק של שניהם.
*'''סברינה קרפנטנר''' (בתפקיד עצמה) - סברינה היא גם כוכבת של וידיה שבאה לעזור לסימון עם הדיסק שלו ולהקליט איתו שיר. היא נפרדת מסימון ולונה ואומרת להם שהיא שמחה להכיר אותם ולסימון היא אומרת שהיא תפגוש אותו בהקלטת השיר.
***אמה** (מיה גנקיס) - אמה היא חברה של אדה מאנגליה. היא באה לרולר ומתחברת מהר לכולם כמעט ברולר. היא מתחברת בעיקר לסימון, הקרבה שלה מפריעה לאמבר. ככל שהיא מתקרבת לסימון הוא מתחיל למצוא חן בעייניה ומזמינה אותו לצאת אבל הוא אומר לה שהוא לא מרגיש אותו דבר.

## זוגות

## שידור

## פרקים
### עונה ראשונה

### עונה שנייה

### עונה שלישית

## פסקולים

## סיבובי הופעות
*"**[[Soy Luna en Concierto]]**" (2017)
*"**[[Soy Luna Live]]**"  (2018)
*"**[[Soy Luna en vivo]]**" (2018)

## פרסים ומועמדויות

## קישורים חיצוניים

* 

* 

## הערות שוליים

*
קטגוריה:דיסני: סדרות טלוויזיה
קטגוריה:טלנובלות ארגנטינאיות
קטגוריה:סדרות נעורים ארגנטינאיות
קטגוריה:תוכניות טלוויזיה בשפה הספרדית